भगवान श्री कृष्ण और राधा: यूं तो होली भारत समेत दुनिया के कई देशों में हिंदू समुदाय द्वारा मनाई जाती है लेकिन ब्रज भूमि यानि मथुरा-वृंदावन में होली की खास धूम रहती है। पौराणिक मान्यता के अनुसार भगवान कृष्ण और राधा अपने प्रेम का उत्सव मनाने व चारों ओर खुशियां बिखेरने के लिए अलग-अलग रंगों और फूलों से होली खेला करते थे। इस वजह से मथुरा, वृंदावन, गोकुल और बरसाना समेत ब्रज भूमि पर होली धूमधाम से मनाई जाती है।